7 บิ๊กรับเหมาฯตัวท็อป ยื่นซองชิงงานรถไฟทางคู่ “มาบกะเบา-ชุมทางจิระ-ลพบุรี-ปากน้ำโพ”
7 บิ๊กรับเหมาฯ นำโดย ITD-CK-UNIQ-NWR-STEC-PLE-TRC ยื่นซองชิงรถไฟทางคู่ มาบกะเบา-ชุมทางจิระ,ลพบุรี-ปากน้ำโพ จ่อประกาศผลผู้มีสิทธิเสนอราคาแบบอิเล็กทรอนิกส์ 27 ส.ค.นี้
18 ส.ค. 2560

รายงานข่าวจากการรถไฟแห่งประเทศไทย (รฟท.) เปิดเผยถึงผลการยื่นซองประมูลงานโครงการก่อสร้างรถไฟทางคู่ ช่วงมาบกะเบา-ชุมทางจิระ สัญญา 3 งานอุโมงค์ในวันนี้มีเอกชนเข้ายื่นจำนวน 5 กลุ่ม ได้แก่ 1) กลุ่ม ITD-RT Joint Venture โดยมี บริษัท อิตาเลียน ดีเวล๊อปเมนต์ จำกัด (มหาชน) หรือ ITD เป็นบริษัทนำ ร่วมกับ บริษัท ไรท์ทันเน็ลลิ่ง จำกัด 2) บริษัท ช.การช่าง จำกัด (มหาชน) หรือ CK 3) UN-SY Joint Venture มี บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ และ Ssangyong Engineering and Construction Company Limited 4) บริษัท เนาวรัตน์พัฒนาการ จำกัด (มหาชน) หรือ NWR 5) CT Joint Venture ประกอบด้วย China Habour Engineering Co.Ltd และ บริษัท ทิพากร จำกัด
ส่วนงานก่อสร้างโครงการรถไฟทางคู่ ช่วงลพบุรี-ปากน้ำโพ สัญญา 1 เป็นงานรถไฟยกระดับ เอกชนยื่นซอง จำนวน 5 ราย ได้แก่ 1) บริษัท อิตาเลียน ดีเวล๊อปเมนต์ จำกัด (มหาชน) หรือ ITD 2) กิจการร่วมค้า ยูเอ็น-เอสเอช ประกอบด้วย บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ และบริษัท ชิโนไฮโดร คอร์ปอเรชั่น ลิมิเต็ด 3) บริษัท ช.การช่าง ขำกัด (มหาชน) หรือ CK 4) บริษัท ซิโน-ไทย เอ็นจิเนียริ่ง แอนด์ คอนสตรัคชั่น จำกัด (มหาชน) หรือ STEC และ 5) บริษัท ทีพี เจวี จำกัด ประกอบด้วย บริษัท เพาเวอร์ไลน์ คอนสตรัคชั่น เทคโนโลยี จำกัด (บริษัทนำ) , บริษัท ทิพากร จำกัด และ บริษัท สหการวิศวกร จำกัด (เป็นบริษัทย่อย TRC)
ทั้งนี้ จะรู้ผลผู้มีสิทธิเสนอราคาแบบอิเล็กทรอนิกส์ (e-Auction) ในวันที่ 28 ส.ค.นี้ และเคาะราคาในวันที่ 7 ก.ย.นี้